Osmanthus decorus

Osmanthus decorus er en eviggrønn busk i oljetrefamilien.

Den blir 3–4 m høy. Bladene er motsatte, elliptiske til avlange med en spiss ytterst, helrandete og 5–17 cm lange. Blomstene er hvite og dufter sterkt. Blomstringstiden er i mai. Frukten er en purpursvart steinfrukt som er 0,5–1 cm i diameter. Arten vokser i skoger i vestlige Georgia og nordøstre Tyrkia og er temmelig sjelden.

Før 1970 ble denne arten regnet til slekta Phillyrea, som Phillyrea decora eller Phillyrea vilmoriniana.

Kilder

Eksterne lenker 
 

Oljetrefamilien